|  |  |
| --- | --- |
| Se liste     |  |

|  |  |  |  |  |
| --- | --- | --- | --- | --- |
| Label\_Behandlende enhet: | Label\_Saksbehandler/L\_telefon: | L\_Vår referanse: | L\_Deres referanse: | L\_Vår dato: |
|   | Sigurd Løtveit / 22073557 | 20/220801-6 |   | 03.05.2021 |
|  |  |  |  |  |
|  |  | Label\_UO  |

Invitasjon til å komme med forslag til tiltak i Nasjonal tiltaksplan for trafikksikkerhet på veg 2022-2025 - Frist 1. juni

Regjeringen har i *Nasjonal transportplan 2022-2033* satt som ambisjon at det maksimalt skal være 350 drepte og hardt skadde i vegtrafikken i 2030, hvorav maksimalt 50 drepte. Dette innebærer rundt en halvering av antall drepte og hardt skadde sammenliknet med nivået i 2020. Det er svært ambisiøst, og forutsetter et mangfold av tiltak.

*Nasjonal tiltaksplan for trafikksikkerhet på veg* er en fireårig plan som gir en samlet framstilling av tiltak som skal sikre at vi er på rett kurs i forhold til ambisjonsnivået i *Nasjonal transportplan*. Slike planer har vært utarbeidet siden planperioden 2002-2005, og arbeidet med tiltaksplanen har utviklet seg til å bli en viktig arena for samarbeid mellom de ulike aktørene i trafikksikkerhetsarbeidet.

Samferdselsdepartementet har gitt Statens vegvesen mandat til å lede arbeidet med *Nasjonal tiltaksplan for trafikksikkerhet på veg 2022-2025*, og prosessen er nå igangsatt. Arbeidet er forankret i *Meld. St. 20 (2020-2021) Nasjonal transportplan 2022-2033*. Her står det at: *«Formålet med planen er å utarbeide et bredt spekter av omforente og faglig forankrede tiltak, i tillegg til å styrke samarbeidet mellom de sentrale trafikksikkerhetsaktørene. (……..) Det skal også konkretiseres tiltak for å nå målene i Nasjonal transportplan»*.

I tillegg til drift, vedlikehold og fysiske veiutbedringer, kreves en betydelig satsing på trafikant- og kjøretøyrettede tiltak, organisatoriske tiltak og innfasing av ny teknologi. Et stort antall aktører må bidra, både statlige, fylkeskommunale og kommunale aktører, samt ulike interesseorganisasjoner og virksomheter. Det er derfor viktig at det i arbeidet med tiltaksplanen legges til grunn en bred tilnærming, og vi ønsker medvirkning fra alle aktører som kan bidra til å redusere tallet på drepte og hardt skadde.

Det arbeides med sikte på at det skal foreligge et høringsutkast av tiltaksplanen innen 1. oktober, og vi ønsker nå forslag til tiltak fra relevante aktører. Forslagene ønskes, i den grad det er mulig, på formen:

«(*Organisasjonens navn*) vil (*setning med formulering av tiltak*)»

Vi ber om at forslagene til tiltaksformulering følges av en kort utdypende beskrivelse. Vi ser også gjerne at det gis opplysninger om målgruppe for tiltaket, tanker om trafikksikkerhets-effekt, når i perioden tiltaket tenkes gjennomført og behov for/ønske om samarbeid med andre aktører når det gjelder gjennomføring.

Frist for å komme med innspill settes til **tirsdag 1. juni**.

Det presiseres at det i denne omgang ønskes innspill til tiltak der aktøren selv er ansvarlig for gjennomføring, enten alene eller i samarbeid med andre aktører. Ta gjerne også med tiltak som er til vurdering, men der det vil være behov for en nærmere intern avklaring fram til 1. oktober. Presiser i så fall at tiltaket fortsatt er til vurdering.

Eventuelle spørsmål kan rettes til Sigurd Løtveit. Send mail til: sigurd.lotveit@vegvesen.no eller ta kontakt på mobil: 941 58 517.

Vedlagt følger dokumenter som er ment som hjelp i arbeidet med å foreslå tiltak.

I **vedlegg 1** er det gitt en nærmere omtale av arbeidet med *Nasjonal tiltaksplan for trafikksikkerhet på veg 2022-2025*. Dette omfatter framdrift, organisering av arbeidet, valg av innsatsområder og kriterier for formulering av tiltak.

Det er besluttet at hovedgrepet for tiltaksplanen skal være som i tiltaksplanen for 2018-2021. *Nasjonal tiltaksplan for trafikksikkerhet på veg 2018-2021* følger som **vedlegg 2**. Det vises spesielt til sidene 143 – 150 med opplisting av tiltakene i inneværende planperiode.

I mars og april ble det avholdt tematiske møter innenfor 15 forskjellige tema, der fagpersoner fra ulike aktører var invitert. Formålet med møtene var å ha innledende diskusjoner om aktuelle tiltak i tiltaksplanen. En oppsummering av synspunkter fra disse møtene følger i **vedlegg 3.** Det anbefales at vedlegget leses og at det gjøres en vurdering av om det er punkter her som kan være utgangspunkt for formulering av tiltak.

Transport og samfunn

Med hilsen

Per Morten Lund

divisjonsdirektør

Klikk eller trykk her for å skrive inn tekst.

*Tekst for godkjenning settes inn ved ekspedering.*

Vedlegg:

* Nærmere informasjon om arbeidet med Nasjonal tiltaksplan for trafikksikkerhet på veg 2022-2025 (vedlegg 1)
* Nasjonal tiltaksplan for trafikksikkerhet på veg 2018-2021 (vedlegg 2)
* Synspunkter fra temamøter avholdt våren 2021 (vedlegg 3)